《词变 步蟾宫 其二十八 变夜行船》
清代·丁澎

晓风帘竹吹烟细。揉酥玉、新妆粉腻。鸟愁花怨怯还扶，早鸠啼、粉天晴未。

小凤留钗看欲醉。凭栏曲、袖罗轻倚。扫淡蛾尖，暗消香袅，花飞阁、茵铺翠。

作者简介：（约1622—1686）清浙江仁和人，字飞涛，号药园。回族。顺治十二年进士，官主事。充河南乡试副考官，荐升郎中。科场案起，以违例被劾，谪塞上五年。工诗。早年与毛先舒、柴绍炳等人称“西泠十子”，后又与宋琬、施闰章等人号“燕台七子”。有《信美堂诗选》、《扶荔堂集》。